મનિષા ગુપ્તે કહે છે કે, તેનાં માતા-પિતા પણ સામાજિક કાર્યકર્તા હતાં અને તે પોતે પણ સામાજિક કાર્યકર છે તેથી તેને ક્યારેય કાસ્ટિંગ કાઉચનો અનુભવ નથી થયો, પણ જ્યારે પણ કોઈ નવી યુવતી સામાજિક કાર્યના ક્ષેત્રમાં આવે છે ત્યારે સત્તાધારી પુરુષ તેનું શોષણ કરે છે. એ યુવતીને આ વાત જ્યારે સમજાય છે ત્યારે તે તેની સામે અવાજ ઉઠાવે છે. તો દરેક મહિલા જેને અન્યાય થાય છે કે થઈ રહ્યો છે તેણે અવાજ ઉઠાવવો જ જોઈએ. તો જ અન્ય મહિલાઓને સમજાશે કે કેવા-કેવા મુદ્દાઓ પ્રત્યે સાવધાની રાખવી જરૃરી બની જાય છે.